**Uunga siunnersuut:**

**Naalagaaffiup suliffeqarfiutai Pisortani Digitalimik Allakkerinermut peqataalersinnaanerannut Namminersorlutik Oqartussat nalunaarusiaat**

Pisortani Digitalimik Allakkerineq pillugu Inatsisartut inatsisaat nr. 14, 8. juni 2017-imeersumi § 13 imm 4-mi allassimasut aammalu naalagaaffimmi oqartussaqarfimmiut isumaqatigiissuteqarfigineqarneri malillugit aalajangiunneqarpoq:

 **§ 1.** Naalagaaffiup Kalaallit Nunaanni suliffeqarfiutai Pisortani Digitalimik Allakkerinermut peqataalissasut.

 *Imm. 2.* Peqataalernermi suliffeqarfik Pisortani Digitalimik Allakkerineq pillugu Inatsisartut inatsisaanni nalunaarusiallu tassumunnga attuumassutilinni piumasaqataasunut atugassarititaasunullu piumasaqaateqarfigineqassapput.

 *Imm. 3.* Peqataalernermi suliffeqarfik Pisortani Digitalimik Allakkerineq pillugu kaajallaasiani piumasaqataaasunut piumasaqaateqarfigineqassapput*.*

 **§ 2.** Peqataalerneq pisinnaavoq Digitalimik Sullissinermut Aqutsisoqarfik isumaqatigiissuteqarfigineratigut.

 *Imm. 2.* Digitalimik Sullissinermut Aqutsisoqarfiup misissussavai nalunaarusiami uani piumasaqaatigineqartut naammassineqarnersut.

 *Imm. 3.* Digitalimik Sullissinermut Aqutsisoqarfimmit naalagaaffiup suliffeqarfiutai Pisortani Digitalimik Allakkerinermut peqataalersut avammut nalunaarutigineqassapput.

 **§ 3.** Nalunaarusiaq 1. januar 2023 atortuulissaaq.

*Namminersorlutik Oqartussat, ulloq xx. December 2022.*

**Múte Bourup Egede**

Naalakkersuisut siulittaasuat

/ Hans-Peder Barlach Christensen